പ്രമേഹരോഗികള്ക്ക് ഇനി ആശ്വാസം തണുപ്പിക്കാതെ കൊണ്ടുനടക്കാനാവുന്ന ഇന്സുലിനുമായി ഇന്ത്യന് ശാസ്ത്രജ്ഞര് ഇന്സുലോക്ക് എന്നാണ് പുതിയരീതിയില് വികസിപ്പച്ച ഈ മരുന്നിന്റെ താത്കാലിക പേര്. കൊല്ക്കത്ത: പ്രമേഹരോഗികള്ക്ക് ഒപ്പം കൊണ്ടുനടക്കാനാവുന്ന പുതിയ ഇന്സുലിന് വികസിപ്പിച്ച് ഇന്ത്യന് ശാസ്ത്രജ്ഞര്. കൊല്ക്കത്ത ബോസ് ഇന്സ്റ്റിറ്റ്യൂട്ട്, ഇന്ത്യന് ഇന്സ്റ്റിറ്റ്യൂട്ട് ഓഫ് കെമിക്കല് ബയോളജി എന്നിവയിലെയും ഹൈദരാബാദിലെ ഇന്ത്യന് ഇന്സ്റ്റിറ്റ്യൂട്ട് ഓഫ് കെമിക്കല് ടെക്നോളജിയിലെയും ശാസ്ത്രജ്ഞരുടെ നിരന്തര പരിശ്രമമാണ് ഈ കണ്ടുപിടിത്തത്തിനുപിന്നില്. ഇന്സുലോക്ക് എന്നാണ് പുതിയരീതിയില് വികസിപ്പച്ച ഈ മരുന്നിന്റെ താത്കാലിക പേര്. ആചാര്യ ജഗദീഷ്ചന്ദ്രബോസിന്റെ പേര് നല്കാനുള്ള അപേക്ഷ ശാസ്ത്രസാങ്കേതികവിദ്യാ വിഭാഗത്തിന് ഡി.എസ്.ടി.കൈമാറിയിട്ടുണ്ട്. റെഫ്രിജറേറ്ററില്ലാതെ എത്ര സമയം വേണമെങ്കിലും ഈ ഇന്സുലിന് പുറത്ത് സൂക്ഷിക്കാമെന്ന് ബോസ് ഇന്സ്റ്റിറ്റ്യൂട്ടിലെ ശാസ്ത്രജ്ഞനായ ശുഭ്രാംശു ചാറ്റര്ജി പറഞ്ഞു. പ്രമുഖ അന്താരാഷ്ട്ര ശാസ്ത്രമാസികയായ ഐ സയന്സ് ഈ ഗവേഷണഫലത്തെ അംഗീകരിച്ചിട്ടുണ്ട്. ശുഭ്രാംശു ചാറ്റര്ജി, ഐ.ഐ.സി.ബി.യിലെ ശാസ്ത്രജ്ഞനായ പാര്ഥ ചക്രവര്ത്തി, ഐ.ഐ.സി.ടി.യിലെ ശാസ്ത്രജ്ഞരായ ബി. ജഗദീഷ്, ജെ. റെഡ്ഡി എന്നിവരാണ് ആരോഗ്യമേഖലയ്ക്ക് ആശ്വാസമായ പുതിയ ഇന്സുലിന് വകഭേദം വികസിപ്പിച്ചെടുത്തത്. ഇന്സുലിന് തന്മാത്രകള്ക്കുള്ളില് നാല് അമിനോ ആസിഡ് പെപ്റ്റൈഡ് തന്മാത്രകളുടെ ഒരു ചട്ടക്കൂട് കടത്തിവിട്ടുകൊണ്ടാണ് ഇത് സാധ്യമാക്കിയത്. ഇതോടെ തണുപ്പില്ലാതെയും ഇന്സുലിന് തന്മാത്രകള് ഖരരൂപമാകാതെ നിലനില്ക്കുന്നു. സാധാരണഗതിയില് ഇന്സുലിന് നാലുഡിഗ്രി സെല്ഷ്യസ് താപനിലയിലാണ് സൂക്ഷിക്കാറുള്ളത്. എന്നാല്, പുതിയ ഈ ഇന്സുലിന് 65 ഡിഗ്രി സെല്ഷ്യസിലും പിടിച്ചുനില്ക്കാനാവുമെന്ന് ഗവേഷകര് അറിയ്ച്ചു. നാലു വര്ഷം നീണ്ട ഗവേഷണത്തിന് സാമ്ബത്തികമായി സഹായം ചെയ്തത് ഡി.എസ്.ടി.യും സി.എസ്.ഐ.ആറുമാണ്. പുതിയ ഇന്സുലിന് വന്തോതില് ഉത്പാദിപ്പിക്കുകയെന്നത് ഏറെ ചെലവേറിയ പ്രക്രിയയാത് കൊണ്ട് തന്നെ വന്കമ്ബനികളുമായി സഹകരിക്കാന് ഇരു സ്ഥാപനങ്ങളുടെയും സഹായം പ്രതീക്ഷക്കുന്നുണ്ടെന്ന് ശുഭ്രാംശു ചാറ്റര്ജി പറഞ്ഞു.